Meðal frétta helgarinnar var ein sem ber yfirskriftina : „ Elsti maður heims er látinn “ . Í henni var sagt frá að hinn aldni Salustiano Sanchez-Blazquez hafi látist á elliheimili í New York í Bandaríkjunum síðastliðinn föstudag , 112 ára að aldri . Maðurinn var þá elsti maður heims samkvæmt Heimsmetabók Guinness , hafði haldið þessu meti allt frá því hinn 116 ára gamli Jiroemon Kimura lést saddur lífdaga 12. júní síðastliðinn . Líkt og hin heimsspekilega spurning um hvort komi á undan ; eggið eða hænan , er þó trauðla hægt að segja að elsti maður heims sé látinn . Ætíð tekur einhver annar við því hlutverki og er þar af leiðandi elsti maður heims - og sprelllifandi . Eða hvað ?